Somalia Mungdan A Mare Daju Kaw Al She Bab Kasu Kabrawng Hpung Ni Dingsa Gasat
Somalia Mungdan a mare daju, Mogadishu muklum na Nasa Hablot Hotel kaw October (29) ya shani kasu kabrawng hpung ni modo bom (2) hte sa kapaw bun nhtawm sinat laknak ni hte bai htim gasat wa ai majaw masha yawm htum marai (14) si sum mat ai hta malawng maga gaw n-seng n-ang ai Mung shawa ni rai nna Asuya shimlam hpyen hpung ni kawn kasu kabrawng hpung na masha marai (2) hpe gap sat kau lu ai hte marai (3) hpe gaw jahkrung rim la lu ai lam AFP shiga hta tang madun da ma ai.
Kasu kabrawng masha ni kawn Hotel shawng kaw modo bom langai shawng kapaw dat ai hpang, Hotel shang wa ai lam mazup kaw jahkring tawn ai Mini bus modo hpe bai kapaw dat ai re, kasu kabrawng hpung ni kawn sinat laknak hte Hotel kata htim shang wa ai raitim Hotel sin kawp nga ai hpyen hpung ni hte hkrum katut nna laja lana gap gasat hkat wa ai re, ndai kasu kabrawng manghkang hte seng nna Al-Qaida hte gindun ai Al She Bab kasu kabrawng hpung ni lit la galaw ai re lam ndau da ma ai.
Somalia Mungdan Shimlam Hkringmang Rung a tsun ahkang lu ai Abdiasis Ahli Ibrahim tsun ai hta kasu kabrawng hpung na masha yawng marai (5) nga ai kaw na marai (2) hpe shimlam hpyen hpung ni gap sat kau lu ai hte marai (3) hpe gaw jahkrung rim la lu ai lam, masha kade hkala hkrum ai hpe gaw ya naw maram nga ai lam tsun da ai.
kac_Latn kac_Latn kac_Latn kac_Latn